**Network Etiquette**

**«*Network Etiquette*» ή συνοπτικά «*Netiquette*» είναι ο κώδικας συμπεριφοράς που πρέπει όλοι μας να ακολουθούμε στις διαδικτυακές μας επικοινωνίες.**

**Συγκεκριμένα θα μελετήσουμε τους 12 βασικούς κανόνες του *Netiquette*, οι οποίοι είναι:**

**Κανόνας 1ος**

Όπως και στην αληθινή ζωή, έτσι και στο Διαδίκτυο ισχύουν οι ίδιοι κανόνες καλής συμπεριφοράς.

**Κανόνας 2ος**

Σκεφτόμαστε πριν γράψουμε κάτι, καθώς στον ηλεκτρονικό λόγο είναι πολύ εύκολο να γίνουν παρεξηγήσεις.

**Κανόνας 3ος**

Σεβόμαστε την ιδιωτικότητα των χρηστών.

**Κανόνας 4ος**

Δεν χρησιμοποιούμε κεφαλαία γράμματα κατά τη συγγραφή ενός μηνύματος, γιατί ισοδυναμεί με φωνές.

**Κανόνας 5ος**

Αποφεύγουμε την αποστολή αλυσιδωτού ηλεκτρονικού ταχυδρομείου.

**Κανόνας 6ος**

Δεν αποστέλλουμε ανεπιθύμητη αλληλογραφία junk ή spam.

**Κανόνας 7ος**

Σεβόμαστε το χρόνο των ατόμων με τα οποία επικοινωνούμε καθώς και την ταχύτητα σύνδεσής τους στο Διαδίκτυο.

**Κανόνας 8ος**

Eάν στέλνουμε email σε περισσότερους παραλήπτες που δεν γνωρίζονται μεταξύ τους, βάζουμε τα email τους στο κρυφό αντίγραφο κοινοποίησης, το λεγόμενο "Bcc".

**Κανόνας 9ος**

Σεβόμαστε τη γνώμη των άλλων και δεν διαπληκτιζόμαστε διαδικτυακά.

**Κανόνας 10ος**

Ας μην είμαστε επικριτικοί σε ορθογραφικά ή συντακτικά λάθη, ή ακόμα «χαζές» ερωτήσεις, που κάνουν τα άτομα που συνομιλούν μαζί μας.

**Κανόνας 11ος**

Πριν μοιραστούμε πληροφορίες στο Διαδίκτυο, καλό είναι να βεβαιωθούμε για την εγκυρότητα τους.

**Κανόνας 12ος**

Αποφεύγουμε τη χρήση greeklish όταν επικοινωνούμε σε επίσημο ύφος με άλλα άτομα, όπως π.χ. με τους δασκάλους μας.